Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2003/C 299/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 3/03

Κράτος μέλος: Ηνωμένο Βασίλειο

Περιφέρεια: Το σύνολο του Ηνωμένου Βασιλείου

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα ίδρυσης του Carbon Trust: επαγγελματική εκπαίδευση

Νομική βάση: Environmental Protection Act 1990 and Science and Technology Act 1965

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Για το μέσο διάδοσης στην αγορά προβλέπεται συνολική δαπάνη 1,5 εκατομμύρια GBP για το 2002-2003.

Η χρηματοδότηση στα πλαίσια του μέσου διάδοσης στην αγορά θα τύχει της κατά κατηγορία εξαίρεσης de minimis και της κατά κατηγορία εξαίρεσης που εφαρμόζεται στις ΜΜΕ. Προβλέπεται η αποστολή παραλλήλων πληροφοριών σχετικά με την τελευταία. Η χρήση της κατά κατηγορία εξαίρεσης θα εξαρτηθεί από την αντίδραση στην πρόσκληση υποβολής προτάσεων. Η ανωτέρω χρηματοδότηση αναφέρεται στην πλήρη χρηματοδότηση που χορηγείται δυνάμει όλων των κατά κατηγορία εξαιρέσεων που εφαρμόζονται στα πλαίσια του μέσου διάδοσης στην αγορά.

Η ενίσχυση δεν θα υπερβεί τις 250000 GBP ανά επιχείρηση

Μέγιστη ένταση ενίσχυσης: Με βάση αυτή την απαλλαγή κατά κατηγορία το καθεστώς θα χορηγήσει αποκλειστικά ενισχύσεις που προορίζονται για τη γενική επαγγελματική εκπαίδευση για τις ΜΜΕ. Θα χορηγηθεί χρηματοδότηση μέχρι το 70 % της δαπάνης του σχεδίου εκτός των ενισχυόμενων περιοχών. Προβλέπεται μία περαιτέρω αύξηση της τάξης του 5 % για τις περιοχές του πρώην άρθρου 87, παράγραφος 3, στοιχείο γ) και του 10 % για τις περιοχές του πρώην άρθρου 87, παράγραφος 3, στοιχείο α)

Ημερομηνία εφαρμογής: 10 Ιανουαρίου 2003

Διάρκεια χορήγησης του καθεστώτος ή της μεμονωμένης ενίσχυσης: 31η Δεκεμβρίου 2005

Στόχος της ενίσχυσης: Το πρόγραμμα ίδρυσης θα χρηματοδοτήσει τη γενική επαγγελματική εκπαίδευση σε συνεργασία με εμπορικές ενώσεις και σχολές ανώτερης εκπαίδευσης.

Στόχος του προγράμματος είναι η μείωση των εκπομπών αερίων που προκαλούν το φαινόμενο θερμοκηπίου, μέσω της στήριξης τεχνολογιών χαμηλής εκπομπής άνθρακα κατά μήκος της καινοτόμου αλυσίδας.

Ο κύριος στόχος του μέσου για τη διάδοση στην αγορά συνίσταται στην εξέταση του ζητήματος των μη τεχνολογικών και των μη χρηματοοικονομικών φραγμών στην υιοθέτηση νέων και αναδυομένων τεχνολογιών μέσω μικρών σχεδίων

Οικείοι οικονομικοί τομείς: Όλοι οι τομείς

Επωνυμία και διεύθυνση της επιδοτούσας αρχής: Peter Shortt

Foundation Programme Director

The Carbon Trust

9th/10th Floor

3 Clements Inn

London WC2A 2AZ United Kingdom

Άλλες πληροφορίες: Η διαχείριση του καθεστώτος από το Carbon Trust θα υπόκειται στην εποπτεία του βρετανικού υπουργείου περιβάλλοντος, διατροφής και υποθέσεων της υπαίθρου ("DEFRA") και, εάν είναι αναγκαίο, των αρμοδίων διοικήσεων της Σκοτίας, Ουαλίας και Βόρειας Ιρλανδίας

Αριθμός ενίσχυσης: XT 6/03

Κράτος μέλος: Ηνωμένο Βασίλειο

Περιφέρεια: Βόρεια Ιρλανδία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Επαγγελματική εκπαίδευση στην καλή γεωργική πρακτική σε περιοχές εκτός των μειονεκτικών περιοχών (ΜΠ)

Νομική βάση: - Agriculture Act 1949

- Agriculture (Miscellaneous Provisions) Act (Northern Ireland) 1970

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: - 2003/04: 0,29 εκατομμύρια GBP

- 2004/05: 0,25 εκατομμύρια GBP

- 2005/06: 0,25 εκατομμύρια GBP

Σύνολο 0,79 εκατ. GBP για την επαγγελματική κατάρτιση 3000 συμμετεχόντων. Καμία δικαιούχος επιχείρηση δεν θα λάβει άνω του 1 εκατομμυρίου ευρώ.Ο μέσος όρος ενίσχυσης ανά δικαιούχο ανέρχεται σε 263 GBP

Μέγιστη ένταση ενίσχυσης: Η πραγματική ένταση ενίσχυσης του προγράμματος είναι 75 %. Τούτο αντιστοιχεί σε ένα ανώτατο επιτρεπόμενο όριο έντασης ενίσχυσης της τάξης του 75 %, με βάση:

- 70 % για ειδική επαγγελματική εκπαίδευση για μικρομεσαίες επιχειρήσεις. Όλοι οι εκπαιδευόμενοι προέρχονται από ΜΜΕ όπως ορίζεται στο παράρτημα 1 του κανονισμού (ΕΚ) αριθ. 68/2001. Πρόκειται για εκπαίδευση ειδικής φύσης, δεδομένου ότι εφαρμόζεται κυρίως στην τρέχουσα απασχόληση των εργαζομένων.

- 5 % περιφερειακής ενίσχυσης. Η Βόρεια Ιρλανδία πληροί τους όρους για ενίσχυση περιφερειακού χαρακτήρα δυνάμει του άρθρου 87, παράγραφος 3, στοιχείο γ) της Συνθήκης

Ημερομηνία εφαρμογής: 1η Απριλίου 2003

Διάρκεια χορήγησης του καθεστώτος ή της μεμονωμένης ενίσχυσης: 1η Απριλίου 2003 έως 31η Μαρτίου 2006

Στόχος της ενίσχυσης: - Να παράσχει μία "γενική επαγγελματική εκπαίδευση" για να αυξήσει τις γνώσεις και τα προσόντα της περιβαλλοντικής διαχείρισης τα οποία βελτιώνουν ουσιαστικά τη δυνατότητα απασχόλησης των εκπαιδευομένων και να παράσχει δυνατότητα πρόσβασης σε υψηλότερα προσόντα.

- Να αυξήσει τις γνώσεις όσον αφορά τα περιβαλλοντικά θέματα, όπως η βιοδιαφορετικότητα, η ποιότητα των υδάτων (συμπεριλαμβανομένου του ευτροφισμού) και η προστασία της υπαίθριας κληρονομιάς της Βόρειας Ιρλανδίας.

- Να ενθαρρύνει και να επιτρέψει στους συμμετέχοντες να λαμβάνουν σταθμισμένες αποφάσεις για το μέλλον των επιχειρήσεών τους.

- Το πρόγραμμα απευθύνεται σε αγρότες μικρών και μεσαίων αγροτικών επιχειρήσεων, εκτός ΜΠ, και στα μέλη της οικογένειάς τους, καθώς και στους εργάτες τους, και θα χορηγήσει τις κατωτέρω θέσεις επαγγελματικής εκπαίδευσης:

- 2003/04: 750

- 2004/05: 1250

- 2005/06: 1000

Σύνολο θέσεων επαγγελματικής κατάρτισης = 3000

Οικείοι οικονομικοί τομείς: Γεωργικές επιχειρήσεις, συμπεριλαμβανομένων των δασικών επιχειρήσεων, καθώς και των επιχειρήσεων της υπαίθρου

Επωνυμία και διεύθυνση της επιδοτούσας αρχής: Dr John Speers, Director of Environmental, Food and Central Services, Agri-Food Development Service, Department of Agriculture and Rural Development, Room 547, Dundonald House, Upper Newtownards Rd, Belfast BT4 3SB Northern Ireland, United Kingdom

Αριθμός ενίσχυσης: XT 12/03

Κράτος μέλος: Γερμανία

Περιφέρεια: Βρανδεμβούργο

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγία για την ανάπτυξη ικανοτήτων με εκπαίδευση σε ΜΜΕ, του υπουργείου εργασίας, κοινωνικών υποθέσεων, υγείας και γυναικών του ομόσπονδου κράτους του Βρανδεμβούργου

Νομική βάση: Landeshaushaltsordnung des Landes Brandenburg (LHO), § 44 und die dazugehörigen Verwaltungsvorschriften

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Κατά τη διάρκεια ισχύος της οδηγίας οι ανώτατες δαπάνες κατανέμονται ως εξής:

- 2003: 2,5 εκατομμύρια ευρώ (από τα οποία τα 1,75 εκατομμύρια ευρώ προέρχονται από το ΕΚΤ και τα 0,75 εκατομμύρια ευρώ από το Βρανδεμβούργο).

- 2004: 2,5 εκατομμύρια ευρώ (από τα οποία τα 1,75 εκατομμύρια ευρώ προέρχονται από το ΕΚΤ και τα 0,75 εκατομμύρια ευρώ από το Βρανδεμβούργο).

Σκοπός είναι να ενισχυθούν 4000 περιπτώσεις.

Πρόκειται για δαπάνες προσωπικού και έξοδα ταξιδίου για τους εκπαιδευτές, άλλες τρέχουσες δαπάνες και έξοδα για υπηρεσίες συμβουλών όσον αφορά το εκπαιδευτικό μέτρο, κατά την έννοια του άρθρου 4 παράγραφος 7 στοιχεία α) έως γ) και ε) του κανονισμού

Μέγιστη ένταση ενίσχυσης: - έως 3000 ευρώ ανά απασχολούμενο για γενικά εκπαιδευτικά μέτρα (ελάχιστη συμμετοχή με ίδια κεφάλαια κατά 20 %)

- έως 4600 ευρώ ανά επιχείρηση για την ανάλυση των μεμονωμένων εκπαιδευτικών αναγκών (ελάχιστη συμμετοχή με ίδια κεφάλαια κατά 20 %)

- έως 30000 ευρώ για διαχείριση δικτύου στο πλαίσιο επιμορφωτικού συλλόγου στον οποίο ανήκουν οι επιχειρήσεις.

Βάσει μεμονωμένων αναλύσεων των εκπαιδευτικών αναγκών των επιχειρήσεων ο επιμορφωτικός σύλλογος βρίσκει εργαζόμενους με ανάλογες επιμορφωτικές ανάγκες, καταρτίζει επιμορφωτικά προγράμματα και οργανώνει τη σχετική κατάρτιση.

Εξαιτίας της φύσεως του επιμορφωτικού συλλόγου σε κάθε σχέδιο εξασφαλίζεται ότι πρόκειται για γενικά εκπαιδευτικά μέτρα κατά την έννοια του κανονισμού.

Οι δαπάνες σχετικά με την παροχή συμβουλών για την ανάλυση των εκπαιδευτικών αναγκών που απαιτείται για κάθε εκπαιδευτικό μέτρο, ανταποκρίνονται στην έννοια του άρθρου 4, παράγραφος 7, στοιχείο ε) του κανονισμού.

Δαπάνες προκύπτουν και κατά την κατάρτιση των υπερεπιχειρησιακών επιμορφωτικών προγραμμάτων και την οργάνωση της σχετικής κατάρτισης από τον επιμορφωτικό σύλλογο στο πλαίσιο της διαχείρισης του δικτύου του.

Τα γενικά αυτά μέτρα επαγγελματικής κατάρτισης ενισχύονται από το ΕΚΤ και από κεφάλαια του κρατιδίου ως ακολούθως:

- με ανώτατη ένταση ενίσχυσης της τάξεως του 80 % όταν οι συμμετέχοντες εργάζονται σε ΜΜΕ (βασική περίπτωση εφαρμογής),

- με ανώτατη ένταση ενίσχυσης της τάξεως του 60 % όταν οι συμμετέχοντες εργάζονται σε μεγάλη επιχείρηση (εξαίρεση),

Τα μέτρα αφορούν αποκλειστικά την ενισχυόμενη περιοχή του άρθρου 87 παράγραφος 3 στοιχείο α) της συνθήκης ΕΚ

Ημερομηνία εφαρμογής: Η οδηγία τέθηκε σε ισχύ την 1η Ιανουαρίου 2003

Διάρκεια χορήγησης του καθεστώτος ή της μεμονωμένης ενίσχυσης: Από 1η Ιανουαρίου 2003 έως 31η Δεκεμβρίου 2004

Στόχος της ενίσχυσης: Στόχος της ενίσχυσης είναι η ολοκληρωμένη ανάπτυξη ικανοτήτων ατόμων εργαζόμενων σε ΜΜΕ. Στο πλαίσιο αυτό πρέπει να καλυφθούν οι απαιτήσεις της διαρκώς εξελισσόμενης ζήτησης για κατάλληλη εκπαίδευση - πέραν της συνήθους κατάρτισης - με την εφαρμογή νέων διδακτικών και μαθησιακών μεθόδων και παράλληλη παρακολούθηση. Η συνεργασία των επιχειρήσεων στο πλαίσιο του επιμορφωτικού συλλόγου αποκτά μεγαλύτερη σημασία για την μετέπειτα ανάπτυξη ικανοτήτων και προσόντων.

Βλέπε επίσης, εξηγήσεις όσον αφορά την ένταση ενίσχυσης.

Η οδηγία δημοσιεύθηκε στο Διαδίκτυο στη διεύθυνση www.lasa-brandenburg.de Στην ίδια διεύθυνση δημοσιεύονται, κατά καιρούς, και στοιχεία ως προς την πορεία των σχετικών ενισχύσεων

Οικείοι οικονομικοί τομείς: Όλοι οι κλάδοι της οικονομίας

Επωνυμία και διεύθυνση της επιδοτούσας αρχής: LASA Brandenburg GmbH Wetzlarer Straße 54 D - 14482 Potsdam

Αριθμός ενίσχυσης: XT 15/03

Κράτος μέλος: Ηνωμένο Βασίλειο

Περιφέρεια: West Midlands Στόχος 2

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ανάπτυξη των δημιουργικών βιομηχανιών στο Coventry μέσω επαγγελματικής εκπαίδευσης 2002-2006

Νομική βάση: Employment Act 1973, Sections 2(1) and 2(2) as substantiated by Section 25 of the Employment and Training Act 1998 and the Industrial Development 1982, Section 11

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Σύνολο: 290461 GBP

- 2002: 56678 GBP

- 2003: 57937 GBP

- 2004: 56921 GBP

- 2005: 58598 GBP

- 2006: 60327 GBP

Μέγιστη ένταση ενίσχυσης: - 70 % στις ΜΜΕ για γενική επαγγελματική εκπαίδευση

- 35 % στις ΜΜΕ για ειδική επαγγελματική εκπαίδευση

Στις ενισχυόμενες περιοχές οι εντάσεις ενίσχυσης μπορούν να αυξηθούν κατά 5 %.

63 ΜΜΕ. Η ανώτατη ενίσχυση ανά ΜΜΕ θα είναι κατά τη διάρκεια του προγράμματος 60000 GBP

Ημερομηνία εφαρμογής: 1η Δεκεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: 31η Δεκεμβρίου 2006-5 έτη

Στόχος της ενίσχυσης: Να παράσχει στήριξη επαγγελματικής εκπαίδευσης σε υφιστάμενες και νέες ΜΜΕ της δημιουργικής βιομηχανίας. Η πλειονότητα των ΜΜΕ αυτού του τομέα είναι μικρές επιχειρήσεις χωρίς τα βασικά προσόντα διαχείρισης επιχειρήσεων που απαιτούνται για την επιβίωσή τους. Οι θέσεις απασχόλησης των υφισταμένων ΜΜΕ θα διασωθούν μέσω της χορήγησης αυτής της βοήθειας.

Το μεγαλύτερο μέρος της επαγγελματικής εκπαίδευσης θα είναι γενικής φύσης για μεταβιβάσιμα προσόντα για χρήση στη δημιουργική βιομηχανία. Η επαγγελματική εκπαίδευση θα οδηγήσει στους κύριους τίτλους εξειδίκευσης (NVQ).

Σε λίγες περιπτώσεις, μετά την εκτίμηση των αναγκών, μπορεί να απαιτηθεί ειδική επαγγελματική εκπαίδευση. Σ' αυτές τις περιπτώσεις θα εφαρμόζεται η χαμηλότερη ένταση ενίσχυσης

Οικείοι οικονομικοί τομείς: Άλλες υπηρεσίες (δημιουργική βιομηχανία). Υπό την επιφύλαξη των ειδικών κανόνων, των κανονισμών και των οδηγιών σχετικά με κρατικές ενισχύσεις σε ορισμένους τομείς

Επωνυμία και διεύθυνση της επιδοτούσας αρχής: Roger Vaughan Coventry City Council

Herbert Art Gallery and Museum

Jordan Well, Coventry CV1 5QP United Kingdom Τηλ. 024 76 83 23 75

Άλλες πληροφορίες: Marion Doyen

Chief Executive

Arts+Media Training Consortium (Coventry) Ltd 57-61 Corporation Street Coventry CV1 1GQ Τηλ. 024 76 23 17 02

Monitoring support given by: Coventry City Council Local Authority

Αριθμός ενίσχυσης: XT 98/02

Κράτος μέλος: Ιταλία

Περιφέρεια: Piemonte

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγία σχετικά με την επαγγελματική εκπαίδευση των απασχολούμενων εργαζομένων - έτος 2003

Νομική βάση: Deliberazione della Giunta Regionale 79 - 7313 del 7.10.2002

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 53833348 ευρώ, εκ των οποίων 26655123 ευρώ για τον προϋπολογισμό 2002, υπό μορφή επιστροφής των επιλέξιμων δαπανών που πραγματικά πραγματοποιήθηκαν και τεκμηριώθηκαν για την υλοποίηση των δράσεων επαγγελματικής εκπαίδευσης.

Δικαιούχοι: επιχειρήσεις που παραγγέλλουν τον κύκλο επαγγελματικής εκπαίδευσης (μικρές, μεσαίες ή μεγάλες), που ορίζονται ατομικά και προληπτικά πριν την έγκριση της δράσης

Μέγιστη ένταση ενίσχυσης: σύμφωνα με όσα ορίζει ο κανονισμός (ΕΚ) αριθ. 68/2001 οι ανώτατες εντάσεις ενίσχυσης είναι αυτές του άρθρου 4, παράγραφοι από 2 έως 6, του προαναφερθέντος κανονισμού. Η ενίσχυση, καθορισμένη με βάση την υπόθεση της πλήρους και κανονικής διεξαγωγής της διδασκαλίας, χορηγείται υπό μορφή επιστροφής των επιλέξιμων δαπανών που πραγματικά πραγματοποιήθηκαν - και τεκμηριώθηκαν - για την υλοποίηση των δράσεων επαγγελματικής εκπαίδευσης, σχετικά με την δραστηριότητα που πραγματικά πραγματοποιήθηκε και εντός των ορίων των ανωτάτων εντάσεων που εμφαίνονται κατωτέρω:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Οι εντάσεις που αναφέρονται στον ανωτέρω πίνακα προσαυξάνονται κατά 10 εκατοστιαίες μονάδες όταν η δράση που αποτελεί αντικείμενο της ενίσχυσης προορίζεται για την επαγγελματική εκπαίδευση μειονεκτούντων εργαζομένων, όπως αυτοί ορίζονται από το άρθρο 2 στοιχείο ζ) του κανονισμού (ΕΚ) αριθ. 68/2001

Ημερομηνία εφαρμογής: 31η Ιανουαρίου 2003

Διάρκεια χορήγησης του καθεστώτος ή της μεμονωμένης ενίσχυσης: Μέχρι τον Δεκέμβριο 2004

Στόχος της ενίσχυσης: το καθεστώς ενισχύσεων αφορά τόσο την γενική όσο και την ειδική επαγγελματική εκπαίδευση. Σύμφωνα με τα όσα ορίζει ο κανονισμός (ΕΚ) αριθ. 68/2001, άρθρο 2 στοιχείο ε):

- νοείται ως γενική επαγγελματική εκπαίδευση: η εκπαίδευση που περιλαμβάνει διδασκαλία γενικού χαρακτήρα η οποία, επειδή δεν αφορά αποκλειστικά την τρέχουσα ή τη μελλοντική θέση του εργαζομένου στην ενισχυόμενη επιχείρηση, του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης·

- νοείται ως ειδική επαγγελματική εκπαίδευση: μια θεωρητική και πρακτική εκπαίδευση που εφαρμόζεται στην τρέχουσα ή στη μελλοντική θέση εργασίας του εργαζομένου στην ενισχυόμενη επιχείρηση.

Για λόγους εφαρμογής του παρόντος καθεστώτος ενίσχυσης, διευκρινίζεται ότι:

- εμπίπτουν στην κατηγορία "γενικής επαγγελματικής εκπαίδευσης" οι παρεμβάσεις επαγγελματικής εκπαίδευσης για τις οποίες προβλέφθηκε προληπτικά η τελική πιστοποίηση της εξειδίκευσης ή του επαγγελματικού διπλώματος εκ μέρους των δημοσίων αρχών, καθώς και οι δράσεις εκπαίδευσης που οργανώνονται από κοινού από πολλές επιχειρήσεις, ήτοι που προβλέπουν τη σύγχρονη παρουσία στα μαθήματα εργαζομένων που ανήκουν σε δύο ή περισσότερες διαφορετικές επιχειρήσεις, έστω και εάν οι επιχειρήσεις αυτές ανήκουν στον ίδιο τομέα παραγωγής·

- εμπίπτουν στην κατηγορία "ειδικής επαγγελματικής εκπαίδευσης" οι δράσεις εκπαίδευσης που προορίζονται για εργαζομένους ή/και για εργοδότες της ίδιας επιχείρησης

Οικείοι οικονομικοί τομείς: Όλοι οι τομείς. Όλες οι υπηρεσίες

Επωνυμία και διεύθυνση της επιδοτούσας αρχής: Ο περιφερειακός νόμος αριθ. 44 της 26.4.2000 σχετικά με τις κανονιστικές διατάξεις για την υλοποίηση του νομοθετικού διατάγματος αριθ. 112 της 31.3.1998, ορίζει στον τίτλο IV την κατανομή των ρόλων, στα πλαίσια της επαγγελματικής εκπαίδευσης μεταξύ της περιφέρειας και των επαρχιών, αναθέτοντας στις τελευταίες περαιτέρω καθήκοντα, πέραν εκείνων που ήδη τους ανατέθηκαν σύμφωνα με τον προηγούμενο περιφερειακό νόμο αριθ. 63 της 13.4.1995, σχετικά με την άσκηση της επαγγελματικής εκπαίδευσης, και ιδίως τη διαχείριση των δραστηριοτήτων επαγγελματικής εκπαίδευσης που προβλέπονται στις ετήσιες οδηγίες που αναφέρονται στο άρθρο 18 του ίδιου περιφερειακού νόμου 63/95, συμπεριλαμβανομένης της προκήρυξης του διαγωνισμού για την υποβολή αιτήσεων χρηματοδότησης, την αξιολόγηση αυτών των αιτήσεων και τη χορήγηση των σχετικών εισφορών, προς βαθμιαία μεταφορά αρχής γενομένης από τον Ιανουάριο του 2001· ωστόσο, ο περιφερειακός νόμος αριθ. 44 της 26.4.2000 αφήνει στην αρμοδιότητα της περιφέρειας τις δραστηριότητες επαγγελματικής εκπαίδευσης σχετικά με την πραγματοποίηση πειραματικών δράσεων ή μεγάλης σημασίας που επιβάλλουν την ενιαία διαχείριση σε περιφερειακό επίπεδο.

Συνεπώς, σύμφωνα με το προαναφερθέν κανονιστικό πλαίσιο, σχετικά με τον τύπο της δραστηριότητας που προβλέπεται από την εν λόγω οδηγία, οι αρχές που χορηγούν την ενίσχυση είναι η ίδια η περιφέρεια και οι επαρχιακές διοικήσεις του Piemonte:

- Regione Piemonte - Direzione regionale alla Formazione Professionale - Lavoro Settore Attività Formativa, via Magenta, 12, I - 10128 Torino

- Provincia di Torino, via Maria Vittoria, 12, I - 10100 Torino

- Provincia di Vercelli, via San Cristoforo, 7, I - 13100 Vercelli

- Provincia di Novara, p.zza G. Matteotti, 1, I - 28100 Novara

- Provincia di Cuneo, c.so Nizza, 21, I - 12100 Cuneo

- Provincia di Asti, p.zza V. Alfieri, 33, I - 14100 Asti

- Provincia di Alessandria, p.zza Libertà, 17, I - 15100 Alessandria

- Provincia di Biella, via Quintino Sella, 12, I - 13051 Biella

- Provincia del Verbano-Cusio-Ossola, via dell'Industria, 25, I - 28924 Verbania

Άλλες πληροφορίες: Το σύνολο της κρατικής ενίσχυσης που μπορεί να χορηγηθεί σε κάθε επιχείρηση για το σύνολο των δράσεων επαγγελματικής εκπαίδευσης που θα πραγματοποιηθούν δυνάμει της παρούσας οδηγίας δεν θα μπορεί σε καμία περίπτωση να υπερβεί το 1 εκατομμύριο ευρώ, ήτοι 1936270000 ITL